proxectonos/corpus_dominio_legal_administrativo_tmp huggingface dataset:
11/10/2013 | Administración LocalMunicipal
Cee
Aprobación do prezo público do servizo de axuda no fogar (SAF)

O Pleno do Concello de Cee, na sesión extraordinaria realizada o día 24 de setembro de 2013, acordou aprobar o prezo público pola prestación do servizo de axuda no fogar (SAF) do Concello de Cee. O que se fai público para coñecemento xeral. Cee, 2 de outubro de 2013 A alcaldesa Zaira Rodríguez Pérez
11/10/2013 | Administración LocalMunicipal
Muxía
Anuncio ampliación de cemiterio en Suxo

O expediente concluso relativo á solicitude de licencia de ampliación de cemiterio en Suxo, formulada pola A. V. Pilarica encóntrase exposto ao público nas oficinas municipais, por perido de 15 días, segundo o establecido no artigo 52 do Decreto 134/98. Muxía, 3 de outubro de 2013. A Tte. de Alcalde. Margarita Angela Bra El Fetouh.
11/10/2013 | Administración LocalMunicipal
Santiago de Compostela
Sección Municipal de Contratación
Licitación das obras de reurbanización da rúa Caramoniña, ámbito da rúa Travesa de Escultor Asorey e 2.º tramo de Escultor Asorey

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: obras de reurbanización da rúa Caramoniña, ámbito da rúa Travesa de Escultor Asorey e 2.º tramo de Escultor Asorey, cofinanciado pola Unión Europea con cargo ao Fondo Europeo de Desenvolvemento Rexional (FEDER), dentro do eixo número 5 (desenvolvemento sostible local e urbano) do Programa Operativo do FEDER en Galicia para o periodo 2007-2013. REFERENCIA DO EXPEDIENTE: CON/69/2013. TIPO DE LICITACIÓN: 181.818,18 euros. PRAZO DE EXECUCIÓN: establécese un prazo de execución de 4’5 meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da Provincia da Coruña. DOCUMENTACIÓN: Copy Nino. R/ Feáns, n.º 19. Tlfno.981-58.89.38. INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 02 de outubro de 2013. O ALCALDE Asdo.: Ángel Currás Fernández
11/10/2013 | Administración LocalMunicipal
Santiago de Compostela
Servizos Económicos - Intervención
Anuncio de exposición ó público de aprobación inicial de expediente de crédito extraordinario 2013-CREXT-54

O Pleno da Corporación municipal en sesión celebrada o día 26 de setembro de 2013 aprobou inicialmente o expediente de modificación orzamentaria por crédito extraordinario 2013-CREXT-54 dentro do vixente Orzamento municipal de 2013. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, exponse ó publico durante un prazo de quince días hábiles nos Servizos Económicos do Concello, na rúa Galeras nº 5, a efectos de que os interesados poidan presenta-las reclamacións que estimen pertinentes. No caso de non presentarse reclamación algunha entenderase definitivamente aprobado o acordo inicial. Santiago de Compostela, 2 de outubro de 2013 A CONCELLEIRA DELEGADA DE FACENDA, ORZAMENTOS E CONTRATACIÓN Asdo.: Cecilia Sierra Rey
10/10/2013 | Administración LocalMunicipal
Cee
Adxudicación do contrato do servizo de ximnasia de mantemento de adultos no Concello de Cee

Formalización de contrato administrativo do SERVIZO DE XIMNASIA DE MANTEMENTO DE ADULTOS NO CONCELLO DE CEE (CURSO 2013-2014) a) Organismo: Concello de Cee. b) Núm. de expediente: 2013/C004/000002 a) Tipo de contrato: contrato de servizo. b) Descripción do obxecto: servizo de ximnasia de mantemento de adultos no Concello de Cee (curso 2013-2014). c) Publicidade: BOP nº 104, 03/06/2013. a) Tramitación: ordinaria. b) Procedemento: aberto. c) Forma: con publicidade.4.- Orzamento base de licitación: 5.972,40 € + 1.587,60 € de IVE. a) Data: acordo da Xunta de Goberno Local do 30 de setembro de 2013 b) Contratista: ASOCIACIÓN DEPORTIVA OLIMPIA c) Importe de adxudicación e prazo de execución: 5.421,49 € + 1.138,51 € de IVE.8 meses. a) Data de formalización: 1 de outubro de 2013 b) Contratista: ASOCIACIÓN DEPORTIVA OLIMPIA Cee, 2 de outubro de 2013 A alcaldesa, Zaira Rodríguez Pérez
10/10/2013 | Administración LocalMunicipal
Oroso
Baixas de oficio no padrón municipal de habitantes

O 24/09/2013 o alcalde en funcións ditou a seguinte Resolución: Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver o correspondente informes de residencia efectiva da Policía local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que os interesados manifesten a sua disconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadronamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 24 de septiembre de 2013. O alcalde Ante min, o secretario Manuel Mirás Franqueira Dalmiro Núñez Méndez” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 24 de septiembre de 2013 O alcalde Manuel Mirás Franqueira
10/10/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de resolución de recursos de reposición de expedientes sancionadores en materia de tráfico

EDICTO Acto que se notifica: resolucións de recursos de reposición en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións de resolución dos recursos de reposición dos expedientes sancionadores en materia de tráfico polas que se comunica que esta alcaldía á vista das dilixencias practicadas acordou dictar resolución sancionadora e dar por concluidos os respectivos expedientes. O interesado deberá facer efectiva a sanción dentro dos 15 días hábiles seguintes á data da súa firmeza, coa advertencia de que, de non facelo, procederase ao seu cobro pola vía de constrinximento incrementando a sanción cos recargos establecidos no artigo 28 da Lei 58/2003, do 17 decembro, xeral tributaria e, no seu caso, cos correspondentes xuros de mora, artigo 21.2 R. D. 320/94, do 25 de febreiro, polo que se aproba o Regulamento do procedemento sancionador en materia de tráfico, circulación de vehículos a motor e seguridade vial). Contra esta resolución, que esgota a vía administrativa, poderá interpoñer recurso potestativo de reposición ante esta Alcaldía no prazo dun mes, ou recurso contencioso-administrativo ante o Xulgado do Contencioso-Administrativo de Santiago no prazo de dous meses, contados a partires do día seguinte ao da publicación deste anuncio, sen prexuízo de que o interesado poida exercitar calquera outro recurso que estime procedente. En Santiago, a 25 de setembro do 2013. O ALCALDE P. D. (Decreto de Delegación 26 de febreiro de 2013) Asdo.: O CONCELLEIRO DELEGADO DE TRÁFICO ASDO.: D. JOSÉ LUÍS GARCÍA BELLO
10/10/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de inicio de expedientes sancionadaores en materia de tráfico

De conformidade co disposto nos artigos 59.5 e 61 da Lei 30/1992 de 26 de novembro, de Réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes a publicación deste edicto cunha reducción do 50% sobre a contía fixada. Para poder facer dito pago e preciso carta de pago que será emitida na oficina de Xestión de Multas (Rúa Galeras nº 13 baixo 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 25 de setembro de 2013 XEFE DA UNIDADE DE TRAMITACIÓN DE DENUNCIAS D. CARLOS AMARJIT PITTERS CAMPASOL
10/10/2013 | Administración LocalMunicipal
Ribeira
Anuncio de nomeamento de persoal laboral e funcionario

ANUNCIO Por Decreto da Alcaldía de data 31/07/2013, resolveuse nomear funcionarios de carreira e persoal laboral fixo para ocupar os postos de traballo que de seguido se indican, ás persoas que así mesmo se relacionan e con efectos á data que tamén se indica: O que se fai público para xeral coñecemento e efectos, conforme coa normativa de aplicación. Riveira, 01 de outubro de 2013. O alcalde Manuel Ruíz Rivas
10/10/2013 | Administración LocalMunicipal
Ponteceso
Intervención - Tesouraría
Modificación ordenanzas fiscais nº 1, 7 e 19

No Pleno do Concello celebrado o 30 de setembro de 2013 tivo lugar a aprobación inicial dos seguintes puntos: - modificación da Ordenanza fiscal núm.1 reguladora do Imposto sobre Bens Inmobles - modificación da Ordenanza fiscal núm.7 reguladora da taxa pola prestación do servizo de recollida de residuos sólidos urbanos - modificación da Ordenanza fiscal núm.19 reguladora da taxa por utilizar as instalacións deportivas e/ou culturais e por prestar servizos deportivos, culturais e/ou turísticos Os citados expedientes se someten a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, os interesados poidan examina-lo expediente e presenta-las reclamacións que estimen oportunas. Ponteceso, 30 de setembro de 2013 O alcalde José Luis Fondo Aguiar
10/10/2013 | Administración LocalMunicipal
Noia
Secretaría
Inicio de expediente de baixa de oficio de inscrición no padrón de habitantes (erro 143)

RESOLUCIÓN DA ALCALDÍA NÚMERO 3306/2013 O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo Consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1.º.–Declarar a incoación do procedemento de baixa de oficio da insrición no padrón municipal de habitantes deste Concello, por inscrición indebida á persoa e na data que se relaciona a continuación: – DENISA IONELA VEGAS MATEES LORENZO: 17-12-2013 2.º.–Non sendo posible a notificación aos interesados procede, de conformidade co previsto no art.59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común, a publicación do presente anuncio a fin de que no prazo de quince días, contados desde o seguinte á súa publicación no BOP e no taboleiro de editos deste Concello; o interesado no procedemento poida comparecer no Departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal.3.º.–Dar conta ó Pleno na primeira sesión ordinaria que se celebre. Noia, 01 de outubro de 2013. O alcalde A secretaria Asdo.: Rafael García Guerrero Asdo.: Marta Vázquez Garea
10/10/2013 | Administración LocalMunicipal
Arteixo
Secretaría Xeral
Baixas de oficio no padrón de habitantes municipal (maiores de idade)

REF. MEAM/ESR. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Arteixo, 27 de setembro de 2013 O alcalde, Carlos Calvelo Martínez
10/10/2013 | Administración LocalMunicipal
Culleredo
Medio, Obras e Servizos
UME/2013/325 459/2013 Xestión de Biomasa dona Genoveva Barbeito Vázquez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/325 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA LEYRE MARIA LIBERATORE MANKANI Culleredo, 02 de outubro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
10/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27947. Ganadería Ponte Boado, S. L. Concello de Boimorto

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de setembro de 2013 e como resultado do expediente incoado ó efecto, outorgóuselle á Ganadería Ponte Boado, S. L. unha concesión de 153.580 m 3 anuais de auga procedente dunha derivación do río Pequeno, no lugar de Ponte Boado, na parroquia de Arceo, no concello de Boimorto (A Coruña), con destino a muíño fariñeiro. Número Expte.: DH. A15.27947. Santiago de Compostela, 25 de setembro de 2013. A xefa do Servizo de Tramitación Técnico-Administrativa do Dominio Público Hidráulico Nohora Sammar Murgoitio
10/10/2013 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do expediente M2/2013, modificativo do orzamento de 2013

ANUNCIO O Excmo. Concello Pleno, en sesión ordinaria realizada o día 8 de outubro de 2013, aprobou inicialmente o expediente M2/2013 de concesión de créditos extraordinarios, suplementos de crédito, transferencias de crédito, baixas por anulación de créditos, modificación dos anexos de investimentos e de transferencias y recoñecemento extraxudicial de obrigas. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, na Oficina Orzamentaria, sita nos números 20 e 22 da rúa de La Franja, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 8 de outubro de 2013. Director de Facenda e Administración Pública Yongqin Vilouta Hassana
10/10/2013 | Administración LocalMunicipal
Oroso
Anuncio de aprobación inicial do Regulamento polo que se crea e regula o ficheiro de datos de control horario e de presenza dos empregados públicos ao servizo do Concello de Oroso

O 26/09/2013 o Pleno do Concello aprobou inicialmente o Regulamento polo que se crea e regula o ficheiro de datos de control horario e de presenza dos empregados públicos ao servizo do Concello de Oroso. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 2 de outubro de 2013 O alcalde, Manuel Mirás Franqueira
10/10/2013 | Administración LocalMunicipal
A Baña
Corrección de erros Ordenanza

No art.4 da Ordenanza Fiscal reguladora da Taxa pola prestación do servizo de comedor a domicilio do Concello da Baña onde di “… participación no custo do servizo de SAF básico…” Debe dicir “… participación no custo do servizo de comedor a domicilio.” A Baña, 2 de outubro de 2013 O Alcalde, Asdo. José Andrés García Cardeso No art.4 da Ordenanza Fiscal reguladora da Taxa pola prestación do servizo de lavandería a domicilio do Concello da Baña onde di “… participación no custo do servizo de SAF básico…” Debe dicir “… participación no custo do servizo de lavandería a domicilio.” A Baña, 2 de outubro de 2013 O Alcalde, Asdo. José Andrés García Cardeso No art.16 da Ordenanza reguladora do servizo municipal de comedor a domicilio do Concello da Baña onde di “… participación no custo do servizo de SAF básico…” Debe dicir “… participación no custo do servizo de comedor a domicilio.” A Baña, 2 de outubro de 2013 O Alcalde, Asdo. José Andrés García Cardeso No art.16 da Ordenanza reguladora do servizo municipal de lavandería a domicilio do Concello da Baña onde di “… participación no custo do servizo de SAF básico…” Debe dicir “… participación no custo do servizo de lavandería a domicilio.” A Baña, 2 de outubro de 2013 O Alcalde, Asdo. José Andrés García Cardeso
10/10/2013 | Administración LocalMunicipal
Ames
Solicitude de licenza municipal de David Pereira Guldrís para taller mecánico e electricidade

Drissia Salinero Laseca solicita nesta Alcaldía licenza municipal para instalar un taller de mecánica e electricidade do automóbil no enderezo rúa das Hedras, 29A, Parque empresarial do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, sométese a información pública por un período de 20 días hábiles, que comezará a contar desde o día seguinte ao da inserción deste edicto no Boletín Oficial da Provincia, así como no Diario Oficial de Galicia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste concello, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 25 de setembro de 2013 O alcalde, Santiago V. Amor Barreiro
10/10/2013 | Administración LocalMunicipal
Mugardos
Aproación inicial da Ordenanza fiscal nº 26 reguladora da taxa pola utilización do campo de fútbol de A Pedreira

Aprobada inicialmente polo pleno da corporación, en sesión celebrada o dia 27 de setembro de 2013 a imposición e ordenación da Ordenanza fiscal número 26, reguladora da taxa pola utilización do campo de fútbol municipal de A Pedreira, expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza consideraranse aprobada definitivamente. Mugardos, 30 de setembro de 2013 O Alcalde, Asdo.) Xosé Fernádez Barcia.
10/10/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de requirimento de identificación do condutor de expedientes sancionadores en materia de tráfico

Edicto de notificación de requirimento de identificación do condutor de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación dos requerimientos de identificación do condutor dos vehículos denunciados por infraccións de tráfico dos expedientes sancionadores en materia de tráfico e seguridade vial que se indican, instruídos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Ao amparo do establecido no artigo 9. bis 1a) do RD 339/1990, do 2 de marzo, sobre a Lei de tráfico requírese ao denunciado que se cita, titular do vehículo obxeto da denuncia, para que identifique ao condutor no momento da infracción, no prazo de 15 días naturais a partir da presente publicación. No caso de non atender o presente requirimento (ou facelo de forma non veraz) no prazo indicado será sancionado como autor dunha infracción moi grave prevista no artigo 65.5j). Os expedientes obran no Departamento de Xestión de Multas deste Concello. A identificación poderá realizarse dirixindo un escrito co nome, apelidos e o número do permiso de conducir ou licencia de conducción que permita a súa identificación no Rexistro de Condutores así como o enderezo completo do mesmo a efecto de notificacións, ao Rexistro Xeral do Concello de Santiago ou ben a través dos rexistros auxiliares do Concello ou en calquera outro lugar dos previstos no artigo 38 da Lei 30/1992, de réxime xurídico das administracións públicas e procedemento administrativo común. Santiago, a 25 de setembro de 2013. XEFE DA UNIDADE DE TRAMITACIÓN DE DENUNCIAS D. CRISTOBAL MIGUEL JANKO CONTADOR
10/10/2013 | Administración LocalMunicipal
Ortigueira
Secretaría
Aprobación inicial da Ordenanza reguladora do funcionamento do servizo de axuda no fogar

O Pleno do Concello de Ortigueira, en sesión ordinaria celebrada o día catro de setembro de 2013, acordou a aprobación provisional da Ordenanza reguladora do funcionamento do servizo de axuda no fogar do concello de Ortigueira. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo a Ordenanza consideraráse definitivamente aprobada. Ortigueira, 1 de outubro de 2013 O alcalde, Rafael J. Girón Martínez
10/10/2013 | Administración LocalMunicipal
Malpica de Bergantiños
Secretaría
Anuncio relativo a deslinde de camiño público no lugar do Campelo (Barizo)

ANUNCIO DESLINDE DE CAMIÑO PÚBLICO NO LUGAR DO CAMPELO (BARIZO) O Concello Pleno, en sesión ordinaria celebrada en data vinte e seis de setembro de dous mil trece, adoptou o acordo de deslindar o camiño municipal situado no lugar do Campelo, parroquia de Barizo, que comunica o “Camiño das Gallas A” e o “Camiño do Campelo o Pividal” (segundo se desprende do Inventario municipal), dividio en tres tramos e resultando imprecisos os límites na parte lindante cos números de policía 61, 63 e 65 (e que segundo o Inventario municipal se corresponde ao “Camiño das Grilas” tramos 01 e 02), no que existen indicios de que os seus límites aparecen confusos. O apeo de deslinde iniciarase na parte norte do camiño que linda coa finca 63 polo oeste, ás 10.00 horas do día dez de xaneiro de 2014. Polo que en cumprimento do establecido no art.62 do regulamento de bens das entidades locais ( RD 1372/1986, do 13 de xuño), faise público para que desde a publicación do presente anuncio no BOP e no taboleiro de anuncios do Concello ata vinte días do comezo do apeo podan formularse as alegacións e presentar a documentación que os interesados estimen pertinentes. Serva ademais este anuncio de notificación a don Karin Larrechea Ramdani por domicilio descoñecido, nos supostos e aos efectos establecidos no art.59.5 da lei 30/1992, do 26 de novembro, de réxime xurídico das administración públicas e procedemento administrativo común. O expediente atópase a disposición dos interesados no Departamento de Secretaría do Concello de Malpica de Bergantiños. Malpica de Bergantiños, a 8 de outubro de 2013. O alcalde Eduardo José Parga Veiga
10/10/2013 | Administración LocalMunicipal
Vedra
Secretaría-Intervención
Modificación PXOM no ámbito SUD-7 (dotación privado Ribadulla)

Aprobado inicialmente, por acordo do Pleno da corporación de data 18 de setembro de 2013, o proxecto de modificación puntual do Plan Xeral de Ordenación Municipal deste concello, no ámbito de solo denominado SUD-7 (DOTACIONAL PRIVADO RIBADULLA), na parroquia de Santa Cruz de Ribadulla, neste termo municipal, de conformidade cos artigos 85 e 93 da Lei 9/2002, do 30 de decembro, de ordenación urbanística e protección do medio rural de Galicia, sométese a información pública polo prazo de dous meses mediante anuncios que se publicarán en dous xornais da provincia e no DIARIO OFICIAL DE GALICIA. Durante o mencionado prazo, que empezará a contarse dende a publicación deste anuncio no DOG, poderá ser examinado por calquera interesado nas dependencias municipais para que se formulen as alegacións que se estimen pertinentes. Suspéndese o outorgamento de licenzas naqueles ámbitos do territorio obxecto de planeamento cuxas novas determinacións supoñan a modificación da ordenación urbanística vixente. Vedra, 26 de setembro de 2013 O ALCALDE, Carlos Martínez Carrillo
10/10/2013 | Administración LocalMunicipal
Paderne
Información pública apertura e instalación dun campo de golf

De conformidade co disposto nos artigos 59,5 e 61 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común ( B. O. E.285, do 27 de novembro de 1992), faise pública a seguinte relación de notificacións, relativas ao expediente iniciado para a APERTURA E INSTALACIÓN DUN CAMPO DE GOLF en Chedas-Paderne, ás persoas que a continuación se expresan, por domicilio descoñecido ou por intentarse a mesma no último domicilio coñecido e non resultar posible realizala. O correspondente expediente pódese consultar, durante horas de oficina, na secretaría do concello para as alegacións que considere oportunas dentro do prazo de quince días hábiles, contados desde o seguinte ao da publicación do presente edicto no Boletín Oficial da Provincia. TITULAR DA PARCELA 718, PGONO 10 (33,33 % DE PROPIEDADE) Herdeiros Nancy Gabriela Del Bado Pereiros Domicilio.- Grupo Caneiros 10, Es 2, 15300 Betanzos TITULAR DA PARCELA 718, PGONO 10 (33,33 % DE PROPIEDADE) Herdeiros Christopher Thomas Bahari Horno Domicilio.- Grupo Caneiros 10, Es 2, 15300 Betanzos TITULAR DA PARCELA 715, PGONO 10 Librada Maria Balla Aguila S-S, Paderne Paderne, 1 de SETEMBRO de 2013 O ALCALDE PRESIDENTE ASDO.- CÉSAR LONGO QUEIJO
10/10/2013 | Administración LocalMunicipal
Mugardos
Ficheiros de datos de carácter persoal: creación de ficheiros de comedor escolar municipal e local de ensaio (2.ª publicación)

ANUNCIO FICHEIROS DE DATOS DE CARÁCTER PERSOAL: CREACIÓN DE FICHEIROS (2.ª publicación) O Concello Pleno, en sesión realizada o día 22.02.2013, adoptou o seguinte acordo: “Primeiro. –Crear, conforme a Lei orgánica 15/1999, do 13 de decembro, de protección de datos de carácter persoal, os ficheiros de datos de carácter persoal do Concello de Mugardos que se contemplan no Anexo, esto é, COMEDOR ESCOLAR MUNICIPAL e LOCAL DE ENSAIO, e solicitar a súa inscrición no Rexistro Xeral de Protección de Datos. Segundo. –Publicar integramente o contido do acordo no Boletín Oficial da Provincia, polo prazo de trinta días hábiles, a efectos de reclamacións, entendéndose definitivamente adoptado o acordo definitivo, sin necesidade de novo acordo, no suposto de que non se presenten reclamacións. Terceiro. –Notificar á Axencia Española de Protección de Datos o contido do acordo adoptado.” E ao abeiro do artigo 20 da Lei orgánica 15/1999, do 13 de decembro, de protección de datos de carácter persoal e 52 do seu Regulamento, se someten a información pública –segundo anexo que figura deseguido–, por período de 30 días hábiles aos efectos oportunos, entendéndose definitivamente aprobado se durante dito prazo non se presentaran reclamacións. Mugardos, 2 de outubro de 2013. O ALCALDE ASDO.: XOSÉ FERNÁNDEZ BARCIA ANEXO
10/10/2013 | Administración LocalMunicipal
Santa Comba
Modificación de créditos núm.1/2013 de competencia do Pleno

ANUNCIO/EDICTO MODIFICACIÓN DE CRÉDITOS NÚM.1/2013 DE COMPETENCIA DO PLENO O Pleno da Corporación municipal, en sesión ordinaria celebrada o día 26 de setembro de 2012, acordou a aprobación inicial do expediente de modificación de créditos núm.1/2013, de competencia do Pleno, coa modalidade de transferencia de créditos. En cumprimento do disposto no artigo 169.1 por remisión do 179.4 do Real decreto 2/2044, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de quince días, a contar desde o día seguinte ao da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentan alegacións, se considerará aprobado definitivamente o dito acordo. Santa Comba, 30 de setembro de 2013. O alcade-presidente Asdo.: Antonio Manuel Landeira Gallardo
10/10/2013 | Administración LocalMunicipal
Vimianzo
Anuncio de cobranza

ANUNCIO DE COBRANZA Con data 01/10/2013 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 2.º trimestre do periodo impositivo de 2013 por un importe total de 89.941,74 euros. O padrón aprobado exponse ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 14 de outubro de 2013 ata o día 14 de decembro de 2013. O pagamento farase efectivo nas oficinas municipais do Concello de Vimianzo, sita na praza do Concello, 6, Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga. –A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Vimianzo, a 1 de outubro de 2013. O alcalde Manuel Antelo Pazos
10/10/2013 | Administración LocalMunicipal
Rianxo
Secretaría
Aprobación inicial da Ordenanza reguladora de subvencións do Concello de Rianxo

O Pleno do Concello de Rianxo, en sesión ordinaria celebrada o día 26/09/2013 acordou a aprobación inicial da ORDENANZA REGULADORA DE SUBVENCIÓNS DO CONCELLO DE RIANXO.- En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 27 de setembro de 2013 O ALCALDE Adolfo F. Muiños Sánchez
10/10/2013 | Administración LocalMunicipal
Ortigueira
Secretaría
Aprobación inicial da Ordenanza municipal de emerxencia social

O Pleno do Concello de Ortigueira, en sesión ordinaria celebrada o día catro de setembro de dous mil trece, acordou a aprobación provisional da Ordenanza municipal de emerxencia social. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo a Ordenanza consideraráse definitivamente aprobada. Ortigueira, 1 de outubro de 2013 O alcalde, Rafael J. Girón Martínez
10/10/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de trámites de audiencia de expedientes sancionadores en materia de tráficoEdicto de notificación de trámites de audiencia de expedientes sancionadores en materia de tráfico

EDICTO Acto que se notifica: trámites de audiencia de expedientes en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións dándoselle trámite de audiencia ó interesado conforme ao establecido no artigo 81.4 R. D. lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial para que no prazo de quince días dende esta publicación formule as alegacións e presente os documentos que estime oportunas ante o instructor do procedemento. Os expedientes atópanse á disposición dos interesados na Oficina de Xestión de Multas, na rúa Galeras, 13-baixo, Santiago de Compostela. En Santiago, a 25 de setembro do 2013. XEFE DA UNIDADE DE TRAMITACIÓN DE DENUNCIAS D. WILSON FRANCISCO PORTUS PARICIO
10/10/2013 | Administración LocalMunicipal
Vedra
Secretaría-Intervención
Formalización de contrato

ANUNCIO Formalización contrato do servizo de xestión das instalacións e actividades do pavillón municipal de Vedra De acordo co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, procédese á publicación da formalización do seguinte contrato: 1.º.–Entidade adxudicadora. a) Organismo: Concello de Vedra. b) Dependencia que tramita o expediente: Secretaría.2.º.–Obxecto do contrato. a) Tipo de contrato: contrato de servizos. b) Descrición do obxecto: xestión das instalacións e actividades do pavillón municipal de Vedra, coas referencias técnicas ofertadas polo licitador-adxudicatario: Programa de xestión da instalación; Plan de xestión de actividades e servizos na instalación e melloras adicionais. c) Publicación do anuncio de licitación: BOP núm.131/13, do 11 de xullo, e no perfil do contratante: www.concellodevedra.com 3.º.–Tramitación, procedemento e forma de adxudicación. a) Tramitación: ordinaria. b) Procedemento: aberto, con varios criterios de adxudicación.4.º.–Orzamento base de licitación: 314.600,00 euros/anuais (IVE engadido). 5.º.–Adxudicación. a) Data: 21/08/2013 b) Órgano: XUNTA DE GOBERNO LOCAL. c) Adxudicatario: GRUPO ACOFIDE, S. C. d) Importe de adxudicación: 247.596,00 euros máis IVE. e) Prazo: 4 anos.6.º.–Formalización. a) Data de formalización: 19/09/2013. Vedra, 20 de setembro de 2013. O ALCALDE Asdo.: Carlos Martínez Carrillo
10/10/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de resolución de alegacións de expedientes sancionadores en materia de tráfico

EDICTO Acto que se notifica: resolucións de alegacións de expedientes en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións de resolución de alegacións de expedientes sancionadores en materia de tráfico polas que se comunica que esta alcaldía á vista das dilixencias practicadas acordou dictar resolución sancionadora e dar por concluídos os respectivos expedientes. O interesado deberá facer efectiva a sanción dentro dos 15 días hábiles seguintes á data da súa firmeza, coa advertencia de que, de non facelo, procederase ao seu cobro pola vía de constrinximento incrementando a sanción cos recargos establecidos no artigo 28 da Lei 58/2003, do 17 decembro, xeral tributaria e, no seu caso, cos correspondentes xuros de mora, artigo 21.2 RD 320/94, do 25 de febreiro, polo que se aproba o Regulamento do procedemento sancionador en materia de tráfico, circulación de vehículos a motor e seguridade vial). Contra esta resolución que esgota a vía administrativa poderá interpoñer recurso de reposición ante o alcalde no prazo dun mes, ou recurso contencioso administrativo ante o Xulgado do Contencioso-Administrativo de Santiago no prazo de dous meses, contados a partires do día seguinte ao da publicación deste anuncio, sen prexuízo de que o interesado poida exercitar calquera outro recurso que estime procedente. En Santiago, a 25 de setembro de 2013. O ALCALDE P. D. (Decreto de delegación 26 de febreiro de 2013) Asdo.: O CONCELLEIRO DELEGADO DE TRÁFICO ASDO.: D. JOSÉ LUÍS GARCÍA BELLO
10/10/2013 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 4 de setembro de 2013, aprobou inicialmente o expediente de transferencia de crédito entre partidas de distinto grupo de función por importe de 59.810,39 € O expediente permanecerá exposto ao público, mediante anuncio publicado no Boletín Oficial da Provincia e no taboleiro de edictos da Corporación, durante o prazo de quince días hábiles, a efectos da presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 1 de outubro de 2013 O Alcalde Rafael J. Girón Martínez
30/10/2013 | Administración LocalMunicipal
Mesía
Alleamento de aproveitamento madereiro

1. Entidade adxudicadora. a) Organismo: Concello de Mesía (A Coruña). 2. Obxecto do contrato. a) Alleamento do aproveitamento madereiro existente en tres parcelas municipais. b) Prazo de execución: dous meses.3. Tramitación, procedemento e forma de adxudicación. a) Tramitación: urxente. b) Procedemento: poxa ou procedemento aberto cun único criterio de adxudicación (prezo). 4. Orzamento base de licitación.2.345,95 euros, máis IVE (21%). 5. Garantías. a) Provisional: non se esixe. b) Definitiva: 5% do importe de adxudicación, IVE excluído.6. Obtención de documentación e información. a) Entidade: Concello de Mesía. b) Domicilio: Xanceda. c) Localidade e código postal: 15685 Xanceda (A Coruña). d) Teléfono 981687001 e) Telefax 981687069 f) Data límite de obtención de documentos e información: ata a finalización do prazo de presentación de ofertas.7. Presentación de ofertas. a) Data limite de presentación: 8 días naturais, a contar dende o día seguinte ó da publicación deste anuncio no BOP. b) Documentación a presentar: a especificada na cláusula 8 do prego das administrativas particulares. c) Lugar de presentación: oficinas municipais, sitas na Casa do Concello de Mesía, 15685, Xanceda, A Coruña. Poderán ser tamén presentadas por correo coas condicións establecidas no prego de cláusulas administrativas particulares.8. Apertura de ofertas. a) Entidade: Concello de Mesía. b) Domicilio: 15685 Xanceda. c) Localidade: Mesía (A Coruña). d) Data e hora: a que se establece no prego de cláusulas administrativas.9. Outras informacións. a) Calquera información adicional será subministrada por teléfono ou, se fose preciso, vía fax ou email. b) Páxina web onde figuran as informacións relativas á convocatoria ou onde poden obterse os pregos.http://concellodemesia.es. Mesía, 23 de outubro de 2013. O alcalde D. Mariano Iglesias Castro
30/10/2013 | Administración LocalMunicipal
Moeche
Aprobación provisional da derrogación da Ordenanza fiscal n.º 8, reguladora da taxa por aproveitamento especial do dominio público local, polas empresas explotadoras de servizos de telefonía móbil

ANUNCIO O Pleno da Corporación, con data de 22 de outubro de 2013, acordou a aprobación provisional da derrogación da Ordenanza fiscal n.º 8, reguladora da taxa pola utilización privativa e o aproveitamento especial do dominio público local polas empresas explotadoras de servizos de telefonía móvil, o que se somete a información pública polo prazo de 30 días hábiles para a presentación de eventuais reclamacións e suxerencias. Moeche, a 23 de outubro de 2013. O alcalde Asdo.: Julio López Romeo